【世界觀】岳伯仁高評名戰古城
2024年05月03日 20:00
東網電視
更多新聞短片
「名戰古城」勁到不得了。(圖片：Getty Images)
殿堂級名練岳伯仁，係史上英國二千堅尼最成功嘅練馬師，歷來先後10次勝出呢項1600米大賽，威盡一時，但不過對上一次捧盃已經要數到5年前嘅「大希臘」，上屆就算擺出「多產巨匠」同「大熊仔」雙箭頭，都無功而還。今屆派出「名戰古城」參賽，呢匹舊年嘅2歲王，被岳伯仁喻為從練最好嘅2歲馬，主帥莫雅同古摩亞老闆 Tabor都話呢匹馬係佢哋陣營嘅「范高爾」。早前古摩亞更罕有地響官方社交網頁流出「名戰古城」絕密快跳影片，少有咁高調，擺明對匹馬好有信心。
岳伯仁啱啱獲選入英國賽馬名人堂，正式嘅公布儀式會響今日賽前舉行，睇下可唔可以雙喜臨門，憑有新「范高爾」之稱嘅「名戰古城」，再次揚威英國三冠首關。